Le legion roman (del latino legio, derivate de legere , recolier, junctar, selectionar) era le unitate militar de infanteria basic del Roma antique. Illo consisteva in un corps de infanteria pesate de un 4200 homines, secundo le historico Polybio, que plu tarde attingerea inter le 5200 e 6000 soldatos de infanteria e 300 equites por completar un total de inter 6000 e 63000 effectivos, secundo narra Tito Livio. Le legiones teneva assignate un nomine e un numero; se identificava circa de 50, ma nunca arrivava a exister tante in un mesmo momento del historia de Roma. Usualmente haveva 28 legiones con lor auxiliares e se conscribeva plu secundo le necessitates e le situation de cata momento.